ঢাকা, এপ্রিল ২০ (বিডিনিউজ টোয়েন্টিফোর ডটকম)- একাত্তরের যুদ্ধাপরাধের অভিযোগে গ্রেপ্তার জামায়াতে ইসলামীর পাঁচ শীর্ষ নেতাকে আন্তর্জাতিক অপরাধ ট্রাইব্যুনালে হাজির করা হয়েছে।  জামায়াত নেতাদের বিরুদ্ধে তদন্তের অগ্রগতির প্রতিবেদন বুধবার ট্রাইব্যুনালে উপস্থাপনের কথা রয়েছে। তা করবে তদন্ত সংস্থা।  বিচারপতি নিজামুল হকের নেতৃত্বে সকাল পৌনে ১১টায় ট্রাইব্যুনালের কাজ শুরু হয়েছে।  জামায়াতে ইসলামীর আমির মতিউর রহমান নিজামী, নায়েবে আমির দেলাওয়ার হোসাইন সাঈদী, সহকারী সেক্রেটারি জেনারেল কামরুজ্জামান ও আব্দুল কাদের মোল্লাকে তার আগেই কারাগার থেকে পুরনো হাইকোর্ট ভবনে স্থাপিত ট্রাইব্যুনালে আনা হয়।  আদালতের কাজ শুরু হওয়ার কিছু সময় পর হাজির করা হয় জামায়াতের সেক্রেটারি জেনারেল আলী আহসান  মো. মুজাহিদকে।  গত …